Asentel-nneɣ yebna ɣef tesleḍt n yiwudam deg uḍris n Muḥya, i yemsasi seg tefransist ɣer teqbaylit. “Tartuffe” n Molière tuɣal “Si Pertuf”. Swakka neṣṣaweḍ ad d-nerr ɣef usteqsi i yellan deg tmukrist n ukatay-nneɣ deg tmezgunt-agi : ad d-nebggen amek i yebna umaru iwudam n uḍris-a (amek i asen-isemma, amek i ten-id-yeglem, azal n udiwenni deg tmezgunta, tigawin n yiwudam, assaɣen i yellan gar yiwudam, atg). Iswi-nneɣ di tagara, ad dnessebgen ttawilat i yessemres umaru di lebni-nsen d leṣnaf n yiwudam i d-yufraren deg uḍris-agi.